Document ID: /roh_data/filtered/fineweb-2-filterrobots_roh.jsonl.gz/52095

960: Construcziun da la Tur Planta
Pli veglia tur abitada e da defensiun en las Alps
Tur da defensiun sco protecziun en cas d'attatgas
Enturn la mesadad dal 10-avel tschientaner han attatgas da barbars smanatschà l'imperi dad Otto I. Er l'uvestgieu da Cuira era vegnì devastà enturn l'onn 940 da Saracens. Perquai ha l'uvestg Hartpert laschà eriger l'onn 960 nord da la baselgia ina tur massiva da defensiun per proteger sia glieud ed ils muntgs. L'intern era endrizzà per abitar. La tur porta oz il num da l'abadessa Angelina Planta che l'ha laschà cumplettar suenter l'incendi dal 1499. En ella chattan ins dapi l'onn 2003 il museum claustral.